Spotify เตรียมไอพีโอเข้าตลาดหุ้นนิวยอร์กแล้ว ด้วยวิธีการใหม่ ไม่กำหนดราคาหุ้นเริ่มต้น - FINNOMENA
Spotify บริการฟังเพลงสตรีมมิ่ง ได้เปิดเผยไฟลิ่งเพื่อเตรียมไอพีโอเข้าตลาดหลักทรัพย์นิวยอร์กแล้ว ตามที่มีรายงานก่อนหน้านี้ โดยจะใช้ตัวย่อในการซื้อขายคือ "SPOT" คาดว่าจะสามารถเพิ่มทุนได้อีก 1 พันล้านดอลลาร์จากการเข้าตลาดหุ้น
2 มี.ค. 2561

Spotify บริการฟังเพลงสตรีมมิ่ง ได้เปิดเผยไฟลิ่งเพื่อเตรียมไอพีโอเข้าตลาดหลักทรัพย์นิวยอร์กแล้ว ตามที่มีรายงานก่อนหน้านี้ โดยจะใช้ตัวย่อในการซื้อขายคือ “SPOT” คาดว่าจะสามารถเพิ่มทุนได้อีก 1 พันล้านดอลลาร์จากการเข้าตลาดหุ้น
ปัจจุบัน Spotify มีผู้ถือหุ้นหลักได้แก่ ซีอีโอ Daniel Ek (25.7%), Tencent (7.5%), กองทุน Tiger Global (6.9%) และ Sony Music (5.7%)
รายได้หลักของ Spotify มาจากภูมิภาคยุโรป (Spotify มาจากสวีเดน) ตอนนี้ให้บริการแล้วใน 61 ประเทศ มีผู้ใช้งาน 159 ล้านคน และเป็นผู้ใช้งานแบบเสียเงิน 71 ล้านคน การใช้งานเฉลี่ย 25 ชั่วโมงต่อเดือนต่อคน ปีที่ผ่านมารายได้รวม 5 พันล้านดอลลาร์ และขาดทุน 1.46 พันล้านดอลลาร์
ที่แปลกคือ โดยปกตินั้นเวลาบริษัทจะไอพีโอเข้าตลาดหุ้น ก็จะออกหุ้นเพิ่มทุน มีการกำหนดราคาขายต่อหุ้น มีสถาบันการเงินมารับประกันการขาย มีการกำหนดช่วงห้ามขายของผู้ถือหุ้นเดิม และมีโรดโชว์เพื่ออธิบายให้กับนักลงทุนที่สนใจ ซึ่งที่ว่ามาทั้งหมดนั้น Spotify เลือกจะไม่ทำทั้งสิ้น
โดยในไฟลิ่งบริษัทก็เน้นย้ำว่าวิธีการนี้มีความเสี่ยงสูง ทั้งในแง่ผู้ลงทุนและสำหรับ Spotify เอง เพราะราคาหุ้นในวันแรกจะขึ้นอยู่กับตลาด ซึ่งอาจสูงมากหรือต่ำมากก็ได้
อย่างไรก็ตามหากวิธีการไอพีโอแบบนี้ ได้ผลลัพธ์ออกมาดี ก็เป็นไปได้ว่าบริษัทเทคโนโลยีที่เตรียมเข้าตลาดหุ้นอีกหลายรายในปีนี้ จะเลือกใช้วิธีการแบบเดียวกัน
ที่มา : https://www.blognone.com/node/100234
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: